Kelan verkkopalvelut ovat toimineet hyvin, mutta puhelinpalveluissa ja toimistoissa asiointi on ruuhkautunut.

Kelan pääjohtaja Elli Aaltonen uskoo, että toimeentulotukipäätösten ruuhka helpottaa viimeistään huhtikuuhun mennessä. Hän sanoo Ylen aamu-tv:n haastattelussa, että puhelinpalveluissa ja toimistoissa asiointi on ruuhkautunut, mutta verkkopalvelut ovat toimineet hyvin.

Aaltosen mukaan Kelan asiakaspalveluun soittoja ja käyntejä päivittäin noin 10 000. Hänen mukaansa uusia työntekijöitä on palkattu alkuvuoden aikana satoja. Perustoimeentulotukipäätökset siirtyivät Kelalle vuoden alussa.

– Kaikki toimenpiteet ovat käytössä. Viikonlopputyötä on tehty ja nyt on käynnistetty akuutin hädän ohijono, selvittää Aaltonen.

Aaltosen mukaan ohitusjonoon kuuluvat saavat maksusitoumukset, jotta akuutein hätä lääkkeiden ja ruuan saannissa saadaan hoidettua.